ချမ်းသာလည်း အစဉ်မဟုတ်၊ ဆင်းရဲလည်း အပင်မဟုတ်

ချမ်းသာလည်း အစဉ်မဟုတ်၊ ဆင်းရဲလည်း အပင်မဟုတ် သည် မြန်မာဆိုရိုးစကား ဖြစ်သည်။ ဆင်းရဲတစ်ခါ ချမ်းသာတစ်လှည့် နှင့် အတူတူပင်ဖြစ်သည်။ အဓိပ္ပာယ် ချမ်းသာလည်း အစဉ်မဟုတ်၊ ဆင်းရဲလည်း အပင်မဟုတ် ဆိုသည်မှာ ချမ်းသာခြင်းသည်လည်း ထာဝရ မတည်မြဲနိုင်သကဲ့သို့ ဆင်းရဲခြင်းသည်လည်း အမြဲတစေ မဖြစ်တည်နိုင်ဟု ဆိုလိုသည်။ ဤဆိုရိုးစကားသည် လောကဓံတရား၏ မမြဲသော သဘောကို ဖော်ပြသည်။ လူ့ဘဝတွင် ချမ်းသာခြင်း၊ ဆင်းရဲခြင်းများသည် အလှည့်ကျ ကြုံတွေ့ရတတ်သည်။ မည်သူမဆို အမြဲတမ်း ချမ်းသာနေမည် သို့မဟုတ် အမြဲတမ်း ဆင်းရဲနေမည်ဟု မရှိပေ။ ထို့ကြောင့် ချမ်းသာချိန်တွင် မမေ့လျော့သင့်သကဲ့သို့ ဆင်းရဲချိန်တွင်လည်း အားမလျှော့သင့်ပေ။ ကိုးကားချက်များ ချမ်းသာလည်း အစဉ်မဟုတ်၊ ဆင်းရဲလည်း အပင်မဟုတ်ဟူသော စကားကဲ့သို့…လောကဓံတရားတို့နှင့် မလွတ်ကင်းနိုင်ကြသည်မှာ …၊ [၁၂၉၀] ဒဂုန်၊ ၉၊ ၉၈။ ၃၀။ ရှေးရိုးစဉ်လာအားဖြင့် လူကြီးသူမများ ထားခဲ့သော ချမ်းသာလည်း အပင်မဟုတ်၊ ဆင်းရဲလည်း အစဉ်မဟုတ်ဟူသော ဆိုရိုးစကားကလေးမှာလွန်စွာ မှ မှန်ကန်လှပေ၏။ [၁၂၉၄] ဒဂုန်၊ ၁၂၊ ၁၄၃။ ၂၀၀။ အခြားအသုံးအနှုန်း ဆင်းရဲတစ်ခါ ချမ်းသာတစ်လှည့် နှင့် အတူတူပင် ဖြစ်သည်။ ကိုးကား Category:မြန်မာဆိုရိုးစကားများ